Turistička zajednica Bilogora-Bjelovar, dana 1. lipnja 2021. godine raspisuje

**JAVNI POZIV**

za pružanje ugostiteljskih i trgovačkih usluga i promociju vlastitih proizvoda na manifestaciji **„TEREZIJANA 2021.“**

* + - 1. Manifestacija „**TEREZIJANA 2021.“** održat će se u središtu grada Bjelovara u razdoblju od 18. - 20. 6. 2021. godine.
1. Javni poziv provesti će se putem zatvorenih prijava.
2. Broj prodajno - izložbenih mjesta je ograničen. Prilikom odabira vodit će se računa o: (tradicija, posebnost, kreativnost, uređenje prodajno-izložbenog ili ugostiteljskog prostora)
3. Turistička zajednica Bilogora-Bjelovar zadržava pravo određivanja pozicije izlagačkih mjesta na prostoru održavanja manifestacije pri čemu nije dužna davati posebna obrazloženja i ne snosi nikakvu odgovornost prema izlagačima.
4. Prijave će se razmatrati po vremenu predaje dokumentacije u Turističku zajednicu Bilogora-Bjelovar.
5. Ukoliko ne pristigne niti jedna prijava za obavljanje ugostiteljske djelatnosti ili prijava neće zadovoljavati uvjete iz Javnog poziva, Turistička zajednica Bilogora-Bjelovar zadržava pravo prenamijene lokacije te odabira izlagača bez ponovnog raspisivanja Javnog poziva.
6. Pravo prijave imaju pravne i fizičke osobe, obiteljska poljoprivredna gospodarstva, braniteljske udruge, neprofitne udruge građana, kulturna društva, tradicijski obrti i domaće radinosti koje su registrirane za obavljanje djelatnosti koja će se obavljati u privremenom objektu i na predmetnoj lokaciji.
7. Pravo prijave također imaju i sve fizičke i pravne osobe s odgovarajućom registracijom i rješenjem za obavljanje ugostiteljske djelatnosti uz posebnu suglasnost i Uvjete za pružanje ugostiteljskih usluga na otvorenom, a u skladu sa Zakonom i pripadajućim pravilnicima s područja Republike Hrvatske.
8. Na Javni poziv se ne mogu prijaviti oni koji imaju nepodmirene obveze prema Republici Hrvatskoj i Gradu Bjelovaru po bilo kojoj osnovi.
9. Izlagači su dužni svoje izlaganje i prodaju uskladiti sa zakonskim propisima RH – posebno sa Zakonom o trgovini, Zakonom o trošarinama te Zakonom o porezu na dodanu vrijednost. U suprotnom, Turistička zajednica Bilogora-Bjelovar ne snosi nikakvu odgovornost ni prema Izlagačima niti prema trećim osobama.
10. **Zbog izvanredne situacije vezane uz epidemiju bolesti COVID-19 uzrokovane koronavirusom Izlagači su dužni strogo se pridržavati svih preporuka koje u to vrijeme budu na snazi od Stožera civilne zaštite Republike Hrvatske, Stožera civilne zaštite Grada Bjelovara, te Hrvatskog zavoda za javno zdravstvo. U suprotnom, Turistička zajednica Bilogora-Bjelovar ne snosi nikakvu odgovornost.**
11. **Izlagači su dužni potpisati i Izjavu koja se koristiti kao dopunu provedbi mjera zaštite organizatora, izlagača i kupaca u skladu s preporukama Hrvatskog zavoda za javno zdravstvo** **vezanu uz zaraznu bolest COVID 19.**

**Izjava** **se može preuzeti s web stranice:**

[**www.turizam-bilogorabjelovar.com.hr**](http://www.turizam-bilogorabjelovar.com.hr)

1. **Izlagači su si dužni osigurati dezinfekcijska sredstva, rukavice i maske za lice.**
2. **Za cijelo vrijeme održavanja manifestacije preporuča se održavanje fizičkog razmaka između osoba (izlagača, posjetitelja…) od najmanje 1,5 metar.**
3. Izlagači su isključivo odgovorni za sigurnost trećih osoba (gosti, zaposlenici, osoblje organizatora, službene osobe) na prostoru koji im je dodijeljen.
4. Izlagači su dužni obavljanje ugostiteljske djelatnosti uskladiti sa svim relevantnim zakonskim propisima i podzakonskim aktima Republike Hrvatske koji se odnose na istu te u tu svrhu o svom trošku ishoditi sve eventualne dozvole i odobrenja nadležnih tijela za obavljanje ugostiteljske djelatnosti na prostoru koji im se dodijeli. U suprotnom, Turistička zajednica Bilogora-Bjelovar ne snosi nikakvu odgovornost.
5. Izlagači su odgovorni za svu moguću devastaciju javnih površina koje koriste. Ukoliko izlagač javnu površinu koristi suprotno namjeni dozvoljenoj ugovorom o korištenju, koji će se temeljiti na uvjetima iz ovog Javnog poziva, ugovor o korištenju će se automatski otkazati.
6. Izlagači su u cijelosti odgovorni trećim osobama, a u slučajevima novčanih potraživanja nastalih zbog nepridržavanja odredbi zakonskih propisa i podzakonskih akata Republike Hrvatske.
7. Izlagač je dužan podmiriti sva potraživanja ZAMP-a u slučaju izvođenja ili reprodukcije bilo kakvog glazbenog programa na prostoru koji je zakupio. U suprotnom Turistička zajednica Bilogora-Bjelovar ne snosi nikakvu odgovornost.
8. Prijava za pružanje trgovačkih i ugostiteljskih usluga mora sadržavati:
9. ispunjenu **Prijavnicu** koja je sastavni dio Javnog poziva, a koja se može preuzeti s web stranica:

**[www.turizam-bilogorabjelovar.com.hr](http://www.turizam-bilogorabjelovar.com.hr), i www.terezijana.com**

1. pravne osobe / izvadak iz sudskog Registra;
2. obrtnici / izvadak iz obrtnog Registra, obrtnica ili rješenje o upisu u obrtni Registar;
3. udruge / Izvadak iz Registra udruga odnosno Rješenje državne uprave;
4. obiteljska poljoprivredna gospodarstva / rješenje o upisu u Upisnik obiteljskih gospodarstva;
5. dopunske djelatnosti - rješenje za Upis u upisnik dopunskih djelatnosti na OPG-u;
6. domaća radinost / rješenje o upisu domaće radinosti;
7. slobodna zanimanja / rješenje o upisu u registar djelatnosti kod nadležnog tijela;
8. potvrdu o članstvu u neku od strukovnih udruga (HDLU, ULUPUH, HDGU, HDP itd.);
9. kopiju rješenja o obvezniku plaćanja trošarine (za prodaju alkohola i alkoholnih pića);
10. Ugostitelji - ponudu jela s cijenama tj. detaljan opis predloženih usluga s cjelokupnom ponudom (vrsta hrane i pića s prijedlogom ugostiteljske ponude – meni);
11. kopiju osobne iskaznice ovlaštene osobe;
12. potvrda Porezne uprave o nepostojanju duga po osnovi javnih davanja ne starija od 30 dana od dana podnošenja prijave;
13. Prijavitelj čija prijava ispunjava sve uvjete iz točke 22 Javnog poziva dobiva pravo na štand ili prodajno – izložbeno mjesto ukoliko ima vlastiti štand ili prikolicu.
14. Najviše tri izlagača mogu dobiti samo jedan štand, pod uvjetom da svi podnesu zajednički zahtjev i ispune jednu Prijavnicu za izlaganje i prodaju na jednom štandu uz uvjet da nude istu ili sličnu vrstu proizvoda.
15. Lokacije za postavljanje privremenih objekata i prodajna mjesta bez objekata koje se daju u zakup određuje Organizacijski odbor 25. Terezijane.
16. Svi zainteresirani izlagači mogu se, sukladno uvjetima iz ovog Javnog poziva, prijaviti za više lokacija, a za svaku od njih moraju podnijeti zasebnu ponudu, odnosno ispuniti posebnu Prijavnicu. Svi prijavljeni pružatelji ugostiteljskih usluga dužni su ugostiteljske usluge vršiti na svim dodijeljenim lokacijama, a u suprotnom slučaju Ugovor o korištenju za sve će se lokacije automatski otkazati.
17. **Izlagač je dužan pridržavati se obaveznog radnog vremena** i to svakodnevnood 09:00 – 23:00 sati sa pauzom od 13:00-16:00 sati.

Dopušteno radno vrijeme u sve dane održavanja manifestacije je do 23:00 sata.

**Radno vrijeme podložno je promjenama ukoliko Stožer civilne zaštite donese Odluku o nužnoj mjeri ograničavanja radnog vremena s obzirom na razvoj epidemiološke situacije širenja bolesti COVID-19 što su svi Izlagači dužni pratiti i poštivati!!**

1. **Izlaganje na manifestaciji je besplatno za sve Izlagače!**
2. **Prilikom prijave na Javni poziv, Izlagači na raspolaganju imaju:**
3. **štandove** (pult 1,90m x 0,90m, krov 2,62m)
4. **prodajna mjesta bez objekta (postavljanje vlastitog štanda, prikolice i sl.):**
* **zabavni park**, cca 200 m²- na Trgu Stjepana Radića u Bjelovaru
* **pokretna igrališta – napuhanci** bit će postavljeni na dodijeljenim površinama, NE u središnjem parku**.**
* **postavljanje pokretnog štanda**- (knjige, promidžbeni materijali, reklamne table u pokretu, reklamni panoi i slično)
* **postavljanje pokretnog štanda, pagode ili prikolice**- (moderni predmeti za poklon, plastične igračke, tekstil – majice i pregače sa šaljivim natpisima, nakit, jastuci i slično)
* **određene djelatnosti ugostiteljstva**- (usluge, pečenja i prodaje pekarskih proizvoda, slatkiši, kolači, bomboni, sladoled, palačinke, uštipci, langoši, forneti, štrudle, pommes frites, burek, hot-dog i slična jednostavna jela koja se pripremaju i uslužuju na jednostavan i brz način, a koriste se za brzu konzumaciju)
1. **Ugostiteljstvo**

- Ugostitelji s područja grada Bjelovara imaju mogućnost dodatnog proširenja svojih terasa, ali i postavljanja izdvojenih šankova na primjerenim lokacijama, a koje će se naknadno utvrditi, ovisno o broju zainteresiranih objekata.

- Utvrđena lokacija i dodijeljeni prostor ne mogu se naknadno proširivati zbog poštivanja epidemioloških mjera i organizacije ostalih programa u sklopu 25. Terezijane.

1. Rok za predaju prijava je **utorak,** **8. lipnja 2021**. **godine do 15:00 sati.**
2. Povjerenstvo za prikupljanje prijava temeljem Javnog poziva izvršit će otvaranje prijava **u srijedu,** **9. lipnja 2021. godine, u 9:00 sati** u maloj vijećnici Grada Bjelovara.
3. Izabrani prijavitelj bit će pozvani 10. lipnja 2021. na potpisivanje Ugovora o korištenju. U slučaju da se izabrani prijavitelj ne odazove na potpisivanje Ugovora smatrat će se da je prijavitelj odustao, te će se predmet Javnog poziva (štand, prostor…) ponuditi sljedećem prijavitelju.
4. Prijave se podnose **osobno ili poštom** na adresu: Turistička zajednica Bilogora-Bjelovar, Povjerenstvo za provedbu Javnog poziva, Trg Eugena Kvaternika 2, Bjelovar, s naznakom **„ Za Javni poziv - „TEREZIJANA 2021.“ NE OTVARATI!**
5. Za sve upite i pojašnjenja obratite se: Maja Vrabec Madunić, 043 / 622-063 ili na e-poštu: terezijana1756@gmail.com
6. Nepravovremene i nepotpune ponude neće se razmatrati.

Javni poziv će se objaviti na web stranicama Turističke zajednice Bilogora-Bjelovar i Terezijane. [**www.turizam-bilogorabjelovar.com.hr**](http://www.turizam-bilogorabjelovar.com.hr)**, i www.terezijana.com**

1. **Održavanje manifestacije će ovisiti o trenutnoj epidemiološkoj situaciji te sukladno tome Organizacijski odbor 25. Terezijane zadržava pravo poništenja ovog Javnog poziva.**

**Organizacijski odbor 25. Terezijane**

**Turistička zajednica Bilogora-Bjelovar**